Røkelsestre

Røkelsestre (Calocedrus decurrens) er et bartre i sypressfamilien som vokser i vestlige Nord-Amerika.

Den blir 18–46 m høy med en stammediameter på 90–150 cm. Rekordeksemplarer er 57 m høye med en stammediameter på 360 cm. Krona er smal og søyleformet, men mer åpen og uregelmessig på eldre trær. Barken er mørkt rødbrun og oppsprukket i grove flak. Nålene er eviggrønne og sitter i fire rader. De dufter når de blir knust. Konglene er 14–25 mm lange.

Røkelsestre vokser i områder med tørre somre. Årsnedbøren varierer mellom 510–2030 mm. Den finnes fra 50 til 2960 moh. og fra tåkebeltet ved stillehavskysten til kanten av ørkenen. Røkelsestre vokser sjelden i rene bestander, men finnes som et mer eller mindre underordnet element i ulike skogtyper. Den vokser sammen med douglasgran, gullfuru, sukkerfuru, vestlig hvitfuru, koloradoedelgrankoloradogran, kjempeedelgran, vestamerikansk hemlokk, kjempetuja, lawsonsypress, oregoneik, Quercus kelloggii, Notholithocarpus densiflorus, Chrysolepis chrysophylla og madrona. I busksjiktet finnes blant annet Ceanothus og klaseberglyng.

Arten er utbredt i vestlige Oregon, det meste av California, ved Tahoesjøen i Nevada og et par steder i Baja California. Trevirket brukes til blyanter og bordkledning. Røkelsestre plantes også som prydplante. Den er ganske vanlig i England, men lite hardfør i Norge.

Galleri

Referanser

Eksterne lenker 
 

Sypressfamilien